LIETUVOS KALĖJIMŲ TARNYBA
ANTISEPTIKŲ IR DEZINFEKUOJANČIŲ MEDŽIAGŲ (DEZINFEKANTŲ) PIRKIMAS
(PIRKIMO ID. 3476116)

Lietuvos kalėjimų tarnyba (toliau – perkančioji organizacija), vykdydama Antiseptikų ir dezinfekuojančių medžiagų (dezinfekantų) pirkimą (toliau – Pirkimas), gavo tiekėjo prašymą dėl techninės specifikacijos, jį išnagrinėjo ir  teikia atsakymą:

Prašymas (tekstas neredaguotas).
"Dėl techninių parametrų - Kiekvienas reikalavimas techninėje specifikacijoje turi būti pagrįstas objektyviu pirkimo vykdytojo poreikiu, užtikrinti konkurenciją bei nediskriminuoti tiekėjų (įskaitant ir gamintojų), atitikti viešųjų pirkimų principus bei tikslą. 
3 ir 4 pirkimo dalyse nurodytas prašomos prekės dydis : ne mažesnės nei 14*20 cm. 
prašome papildyti techninę specifikaciją įvedant paklaidą +-2 cm . 
Tokiu būdu perkančioji organizacija suteiktų galimybę dalyvautu didesniam kiekiui tiekėjų , kas garantuotų prkančios organizqacijos ekonominę naudą ."

Atsakymas.

Perkančioji organizacija įvertinusi tiekėjo prašymą, pažymi, kad techninėje specifikacijoje nurodytas reikalavimas, kad servetėlių išmatavimai būtų „ne mažiau kaip 14 x 20 cm“, suteikia galimybę tiekėjams siūlyti platesnį asortimentą – įvairių dydžių servetėles, kurios atitinka minimalų matmenų reikalavimą ar yra didesnės. Tai užtikrina ne tik didesnį pasirinkimą, nei taikant fiksuotą dydį su ±2 cm paklaida, bet ir skatina sąžiningą konkurenciją, kas yra svarbu siekiant efektyvaus ir ekonomiškai naudingo pirkimo.
Informuojame, kad perkančioji organizacija 3 pirkimo objekto dalyje (Alkoholinės servetėlės medicinos prietaisų, paviršių ir aplinkos daiktų dezinfekcijai) ir 4 pirkimo objekto dalyje (Bealkoholinės servetėlės greitai medicinos prietaisų, paviršių ir aplinkos daiktų dezinfekcijai) techninės specifikacijos reikalavimų dėl servetėlių dydžio, nekeis. 
